180 CORRESPONDANCE DU COMTE DE LEYCESTER. 
soit servye de réellement monstrer ce qu’elle entend de faire en 
l'endroit d’icelluy sieur conte. Et comme je le veoys constitué en 
beaucoup de variétez et bransles de ce qu'il doibt faire, je lay 
induyct, avant de passer oultre en ses résolutions, d’en vouloir 
escripvre à Vostre Excellence. Ne sgay, s’il le fera. Laquelle je 
supplie très humblement de vouloir prendre cest advertissement 
de bonne part, comme procédant de bon zèle et pour la cause 
dicte. Et n’éstant ceste à aultre fin, je prie Dieu qu’il doint, Mon- 
seigneur, à Vostre Excellence avec toute prospérité bonne et heu- 
reuse vye. De Utrecht, ce 6° de décembre 1587, stylo Angliae. 
De vostre Excellence 
très humble et obéissant serviteur, 
VAN DER AA. 
Je supplie Vostre Excellence avant son partement se vouloir 
favorablement souvenir de mon beau frère, le quel m’ha adverty 
de ce que Vostre Excellence luy avoit enchargé de m'éscripvre, 
A quoy ne fauldray d’obéir comme en tout’ aultre chose, qu'il 
luy plaira me commander, tellement que je ne fauldray point 
(Dieu aydant) de incontinent aprez mon arrivée en Allemaigne 
advertir Vostre Excellence du lieu de ma demeure et d’aultres 
particularitez en deppendans. 
EVIL 
Francois de la Noue') au Comte de Leycester. °) 
Rédemption de son fils captif. Nouvelles de la guerre en France 
Genève, 17/27 décembre 1587. 
Monseigneur. J’ay receu dequis peu de jours la lettre, qu'il vous 
a pleu m'écrire il y a assez longtemps, et confesse franchemant, 
que je n’ay fait mon devoir de ne vous avoir prévenu par lettres 
1) Le célèbre gentilhomme huguenot, surnommé Bras de Fer. 
2) Archives Teyler, I, p. 269. La souscription de la lettre est en caractères 
capitaux. La lettre est rongée à la marge droite, de sorte que plusieurs mots ont 
disparus. 
